Babelscape/SREDFM huggingface dataset:
Σαντάκο Σασάκι

Η Σαντάκο Σασάκι (), 7 Ιανουαρίου 1943 - 25 Οκτωβρίου 1955) ήταν ένα παιδί από την Ιαπωνία, σύμβολο των αθώων θυμάτων πολέμου. Η Σαντάκο ήταν δύο ετών όταν οι Ηνωμένες Πολιτείες έριξαν την ατομική βόμβα στην Χιροσίμα. Η Σαντάκο και η οικογένειά της δεν ήταν ανάμεσα στους ανθρώπους που σκοτώθηκαν εκείνη την στιγμή. Τον Ιανουάριο του 1955, η Σαντάκο διαγνώστηκε με λευχαιμία και μπήκε στο νοσοκομείο. Σύμφωνα με έναν ιαπωνικό μύθο, όποιος διπλώσει 1000 γερανούς οριγκάμι, θα του πραγματοποιηθεί μια ευχή. Η Σαντάκο άρχισε να φτιάχνει γερανούς οριγκάμι, ενώ παράλληλα αλληλογραφούσε με τους φίλους της. Κατάφερε να φτιάξει 644 γερανούς πριν αποδυναμωθεί εξαιτίας του καρκίνου. Οι φίλοι της έφτιαξαν τους υπόλοιπους γερανούς. Έγραψαν επίσης τα γράμματα της Σαντάκο σε βιβλίο, για να μάθει όλος ο κόσμος την ευχή της για παγκόσμια ειρήνη.

Χιλιάδες άνθρωποι από όλη την Ιαπωνία πλήρωσαν για το άγαλμα της Σαντάκο, που δείχνει ένα κορίτσι να κρατά έναν χρυσό γερανό. Το άγαλμα παρουσιάστηκε το 1958 στη Χιροσίμα και βρίσκεται στο Πάρκο Ειρήνης της Χιροσίμα. Κάθε χρόνο, παιδιά από όλο τον κόσμο στέλνουν χάρτινους γερανούς στην βάση του αγάλματος, που γράφει πάνω "Αυτή είναι η φωνή μας, αυτή είναι η προσευχή μας ειρήνη στον κόσμο".
Friends of Hell

Το Friends of Hell είναι το δεύτερο άλμπουμ του βρετανικού χέβι μέταλ συγκροτήματος Witchfinder General, το οποίο κυκλοφόρησε το 1983 από τη δισκογραφική εταιρία "Heavy Metal Records".
Το εξώφυλλο του δίσκου είναι παρόμοιο με αυτό του "Death Penalty", με μία μεσαιωνική σκηνή όπου μοντέλα βασανίζονται από τα μέλη του συγκροτήματος.
Μετά το τέλος των ηχογραφήσεων, ο ντράμερ Γκράχαμ Ντίτσφιλντ απολύθηκε και δεν αναφέρεται ως κανονικό μέλος των Witchfinder General, αλλά ως γκεστ συμμετοχή.
Ντέιβιντ Λάμα

Ο Ντέιβιντ Λάμα ( Νεπάλι-डेभिड लामा) (γεν. 4 Αυγούστου 1990 στο Ίνσμπρουκ) ήταν Αυστριακός αναρριχητής και ορειβάτης. Κέρδισε το Πανευρωπαϊκό Πρωτάθλημα Μπούλντερινγκ το 2007 και το Ευρωπαϊκό Πρωτάθλημα Αναρρίχησης Επικεφαλής το 2006. Είναι ευρύτερα γνωστός για την πρώτη ελεύθερη ανάβαση της διαδρομής "Compressor" (ΝΑ Κόψη) του Τσέρο Τόρε.
Αθλητική Ποδοσφαιρική Ένωση Ύψωνα

Η Αθλητική Ποδοσφαιρική Ένωση Ύψωνα ή η ΑΠΕΫ (διαβάζεται «απεΰ») ήταν κυπριακή ποδοσφαιρική ομάδα από τον Ύψωνα της επαρχίας Λεμεσού, η οποία αγωνίστηκε στην Γ΄ κατηγορία και Δ΄ κατηγορία ποδοσφαίρου της Κύπρου. Είχε κατακτήσει 2 φορές το πρωτάθλημα Δ΄ κατηγορίας (όμιλος Λεμεσού-Πάφου). Χρώματα της ομάδας ήταν το κόκκινο και το άσπρο.
Λαιβίν Κουρζαουά

Ο Λαιβίν Κουρζαουά, γεννημένος στις 4 Σεπτεμβρίου 1992 στο Φρεζύς της Γαλλίας, είναι Γάλλος ποδοσφαιριστής ο οποίος αγωνίζεται στην θέση του αριστερού αμυντικού στη Λιγκ 1 για την Παρί Σεν Ζερμέν και την Εθνική Γαλλίας.
Ρόι Τσιπολίνα

Ο Ρόι Τσιπολίνα (γέννηση στις 20 Ιανουαρίου 1983) είναι ένας ποδοσφαιριστής από το Γιβραλτάρ που παίζει ως αμυντικός για το Gibraltar Premer Division και στην εθνική ομάδα ποδοσφαίρου του Γιβραλτάρ, στην οποία είναι αρχηγός.
Opel Ampera

Opel Ampera στο [[Βερολίνο]] το 2013.

Το Opel Ampera είναι ένα τετραθέσιο ηλεκτρικό-υβριδικό αυτοκίνητο της γερμανικής αυτοκινητοβιομηχανίας Opel, αν και ουσιαστικά δεν είναι ξεχωριστό μοντέλο, αλλά η ευρωπαϊκή εκδοχή του αμερικανικού και επίσης ηλεκτροκίνητου Chevrolet Volt. Και τα δύο μοντέλα κατασκευάστηκαν στο εργοστάσιο Hamtramck της Chevrolet στο Ντιτρόιτ, το Ampera από τον Ιανουάριο του 2012 έως τον Νοέμβριο του 2016 και το Volt από τον Δεκέμβριο του 2011 έως τον Φεβρουάριο του 2019.
Γεώργιος Σαμαράς

Ο Γεώργιος Σαμαράς (1903-1984), του Αντωνίου, ήταν Έλληνας πολιτικός. Εργάστηκε ως πολιτικός μηχανικός.
Porsche 918

Η Porsche 918 Spyder ήταν ένα plug-in υβριδικό σπορ υπεραυτοκίνητο (supercar) υψηλών επιδόσεων, 2-θέσιο και με τον κινητήρα στο κέντρο, που παρήχθη από τη γερμανική αυτοκινητοβιομηχανία Porsche, από τις 18 Σεπτεμβρίου 2013 έως τις 19 Ιουνίου 2015, σε μόλις 918 αντίτυπα.
Audi S3

Audi S3 στο Σαλόνι Αυτοκινήτου του [[Παρίσι|Παρισιού]] τον Σεπτέμβριο του 2012.

Το Audi S3 είναι ένα μικρομεσαίο αυτοκίνητο με βάση το Audi A3, που κατασκευάζεται από τη γερμανική αυτοκινητοβιομηχανία Audi AG από το 1999, σε 3 γενιές. Από τις αρχές του 2013 βρίσκεται στην τρίτη γενιά του.

Όπως με όλα τα Audi της σειράς S, το Audi S3 είναι διαθέσιμο μόνο με το σύστημα τετρακίνησης της Audi quattro.

Η πρώτη γενιά του και ειδικότερα το Audi S3 hatchback βασίστηκε στην ίδια πλατφόρμα με το Volkswagen Golf 4ης γενιάς - με εγκάρσια διάταξη του κινητήρα και με συμπαγή μπροστινή ανάρτηση τύπου Mc-Pherson.


Κατηγορία:Μοντέλα Audi
Κατηγορία:Γερμανικά αυτοκίνητα
Μη Βίαιη Επικοινωνία

Η Μη Βίαιη Επικοινωνία είναι μια διαδικασία επικοινωνίας που αναπτύχθηκε από τον Marshall Rosenberg. Ο Rosenberg ξεκίνησε να τη διαμορφώνει στη δεκαετία του '60 και στη συνέχεια η διαδικασία πέρασε από σημαντικά εξελικτικά στάδια, ενώ συνεχίζει να εξελίσσεται μέχρι σήμερα. Η Μη Βίαιη Επικοινωνία εστιάζει προς τρεις κατευθύνσεις:

* Την "ενσυναίσθηση προς τον εαυτό μας", που αφορά την επίγνωση της εσωτερικής μας εμπειρίας και την συμπόνια προς τον εαυτό μας (ο όρος «συμπόνια» χρησιμοποιείται κατ' αντιστοιχία του αγγλικού «compassion» και δεν συνδέεται με τον οίκτο ή τη λύπηση, αλλά αναφέρεται στην έμφυτη ικανότητά μας να προσφέρουμε από καρδιάς στους άλλους)

* Την "ενσυναίσθηση προς τους άλλους", που αφορά το να ακούμε κάποιον άλλο άνθρωπο με παρουσία και ανθρωπιά
* Την "ειλικρινή έκφραση", δηλαδή το να εκφραζόμαστε αυθεντικά, με έναν τρόπο που εμπνέει τους άλλους να μας ακούσουν με ανθρωπιά.

H διεθνής ονομασία είναι Nonviolent Communication και το αντίστοιχο ακρωνύμιο NVC, ενώ αποκαλείται επίσης Compassionate Communication.

Η Μη Βίαιη Επικοινωνία βασίζεται στην ιδέα ότι όλοι οι άνθρωποι είναι ικανοί να ζουν βιώνοντας την ανθρωπιά και ότι ο λόγος που κάποιες φορές καταφεύγουν στη βία ή σε συμπεριφορές που βλάπτουν τους άλλους είναι ότι δεν γνωρίζουν άλλες, πιο αποτελεσματικές στρατηγικές για να καλύψουν τις ανάγκες τους. Μάλιστα, υπάρχει ένας συγκεκριμένος τρόπος σκέψης και ομιλίας τον οποίο μαθαίνουμε στην κουλτούρα μας, που μας οδηγεί στη βία (τόσο την ψυχολογική όσο και τη σωματική).

Η Μη Βίαιη Επικοινωνία θεωρεί ότι όλες οι ανθρώπινες συμπεριφορές προέρχονται από την προσπάθεια των ανθρώπων να καλύψουν τις ανάγκες τους. Οι ανάγκες αυτές είναι κοινές για όλους τους ανθρώπους και ποτέ δεν συγκρούονται μεταξύ τους. Οι συγκρούσεις προέρχονται από την ασυμβατότητα ανάμεσα στις διάφορες στρατηγικές που επιλέγουν οι άνθρωποι για να καλύψουν αυτές τις ανάγκες. Η Μη Βίαιη Επικοινωνία υποστηρίζει ότι, αν οι άνθρωποι προσδιορίσουν τις ανάγκες τους, τις ανάγκες των άλλων και τα αισθήματα που σχετίζονται με αυτές τις ανάγκες, τότε είναι δυνατό να επέλθει αρμονία.

H Μη Βίαιη Επικοινωνία διδάσκεται ως μία διαδικασία επικοινωνίας που έχει σχεδιαστεί για να συμβάλει στην ενσυναισθητική επαφή μεταξύ των ανθρώπων, αλλά παράλληλα θεωρείται από πολλούς ότι αποτελεί πνευματική πρακτική, σύνολο αξιών, τεχνική διαπαιδαγώγησης, εκπαιδευτική μέθοδος και κοσμοθεωρία.
Πελοπία

Η Πελοπία στην Ελληνική μυθολογία ήταν κόρη του Θυέστη.

Ο Θυέστης για να εκδικηθεί τον Ατρέα που έσφαξε τους γιους του, έκανε ένα παιδί με την Πελοπία, τον Αίγισθο. Η Πελοπία ντράπηκε που έκανε παιδί εξ του πατέρα της και το παράτησε στο βουνό για να πεθάνει. Το βρέφος το βρήκε ο Ατρέας και το μεγάλωσε. Όταν ο Αίγισθος έμαθε την αλήθεια, σκότωσε τον Ατρέα. Η Πελοπία, όταν έμαθε πως το παιδί που έκανε με τον πατέρα της ζει, αυτοκτόνησε.
Τέμενος Φατίχ

Το Τέμενος Φατίχ (τούρκικα: Fatih Camii - Φατίχ τζαμί, Τέμενος του Κατακτητή) είναι ένα Οθωμανικό τζαμί,που βρίσκεται στη συνοικία Φατίχ της Κωνσταντινούπολης.Το τζαμί ήταν ένα από τα μεγαλύτερα παραδείγματα ισλαμικής αρχιτεκτονικής στην Κωνσταντινούπολη και αντιπροσωπεύει ένα σημαντικό στάδιο στην ανάπτυξη της τουρκικής αρχιτεκτονικής. Το τζαμί ήταν αφιερωμένο στον Σουλτάνο Μωάμεθ τον Πορθητή, ο οποίος κατέκτησε την Κωνσταντινούπολη το 1453.
The Evpatoria Report

Οι The Evpatoria Report είναι Ελβετικό ποστ-ροκ μουσικό συγκρότημα που δημιουργήθηκε τον Ιανουάριο του 2002 και αποτελείται από δύο κιθάρες, μπάσο, τύμπανα, βιολί και πλήκτρα. Χαρακτηριστικό του ήχου τους αποτελούν οι εναλλαγές μουσικών περιόδων ηρεμίας, δύναμης και έντασης. Οι The Evpatoria Report έχουν παίξει σε συναυλίες στο Παρίσι και ενώ έχουν κάνει και περιοδείες σε όλη την Ελβετία παίζοντας μαζί με συγκροτήματα όπως οι Red Sparowes, οι The Appleseed Cast και οι Mono.

To όνομα των The Evpatoria Report είναι εμπνευσμένο από την πόλη της Κριμαίας, Ευπατορία, στην οποία βρίσκεται η παραβολική κεραία RT-70 (P-2500), όπου αποστέλλει μηνύματα που δίνουν στοιχεία για τον ανθρώπινο πολιτισμό στο διάστημα.
ΟΥΕΦΑ Γιουρόπα Λιγκ 2015–16

Το ΟΥΕΦΑ Γιουρόπα Λιγκ 2015–16 είναι η 45η χρονιά της δεύτερης σε τάξη κορυφαίας διασυλλογικής διοργάνωσης στην Ευρώπη και η 7η με την ονομασία ΟΥΕΦΑ Γιουρόπα Λιγκ.
Οίκος του Ουίνδσορ

O Οίκος του Ουίνδσορ (αγγλικά: "House of Windsor") είναι ο βασιλικός οίκος του Ηνωμένου Βασιλείου και των άλλων βασιλείων της Κοινοπολιτείας. Ιδρύθηκε από τον Βασιλιά Γεώργιο Ε΄ του Ηνωμένου Βασιλείου με βασιλικό διάταγμα στις 17 Ιουλίου 1917, όταν άλλαξε το όνομα της βρετανικής βασιλικής οικογένειας από το γερμανικό Σαξονίας-Κόμπουρκ & Γκότα (ένα παρακλάδι του Οίκου των Βέττιν) στο αγγλικό Ουίνδσορ. Ο λόγος της αλλαγής ήταν το αντιγερμανικό συναίσθημα στη Βρετανική Αυτοκρατορία εν μέσω του Α' Παγκοσμίου Πολέμου. Σήμερα το πιο εξέχον μέλος του Οίκου είναι ο αρχηγός του, η Βασίλισσα Ελισάβετ Β' του Ηνωμένου Βασιλείου, η οποία είναι μονάρχης 16 βασιλείων της Κοινοπολιτείας των Εθνών.
Ελένη Πασχαλίδου – Ζογγολοπούλου

Η Ελένη Πασχαλίδου – Ζογγολοπούλου (Κωνσταντινούπολη 1909 – Αθήνα 1991) ήταν Ελληνίδα ζωγράφος της γενιάς του ’30 και σύζυγος του γλύπτη Γιώργου Ζογγολόπουλου. Στα έργα της κινήθηκε μεταξύ εξπρεσιονισμού, φωβισμού, αφαίρεσης και κυβισμού.
American Alpine Journal

To American Alpine Journal είναι ετήσιο περιοδικό που δημοσιεύεται από την Αμερικανική Αλπική Λέσχη με σκοπό «την τεκμηρίωση και παρουσίαση της ορεινής εξερεύνησης».

Με υπότιτλο «Οι Σημαντικότερες Αναρριχήσεις του Κόσμου», η περιοδική έκδοση περιλαμβάνει χαρακτηριστικές ιστορίες για αξιοσημείωτες νέες διαδρομές και αναβάσεις, γραμμένες από αναρριχητές και ορειβάτες όπως επίσης και τομέα «Αναβάσεις και Αποστολές» όπου καταγράφονται νέα αξιοσημείωτα ορειβατικά επιτεύγματα. Επίσης παρουσιάζονται γενικά άρθρα για την ορειβασία, την ιατρική του βουνού, το ορεινό περιβάλλον ή άλλα σχετικά θέματα. Κάθε τεύχος περιλαμβάνει βιβλιοκριτική, μνημόνιο νεκρών ορειβατών και δραστηριότητες της λέσχης.
Όλγα Καρλάτου

Η Όλγα Καρλάτου (Αθήνα 20 Απριλίου 1947) είναι Ελληνίδα ηθοποιός. Είναι περισσότερο γνωστή για τις ταινίες τρόμου, που γύρισε στην Ιταλία. Μεγαλύτερες κινηματογραφικές τις εμφανίσεις, θεωρούνται οι : "Zombi 2", "Murder Rock", "Purple Rain", "My Friends" και το Κάποτε στην Αμερική.
Δολομίτες

Οι Δολομίτες (Dolomiti, "Dolomites", "Dolomiten", "Dołomiti", "Dolomitis") είναι οροσειρά στη βορειοανατολική Ιταλία, τμήμα των Άλπεων. Ένα εθνικό πάρκο και πολλά τοπικά πάρκα απλώνονται στην περιοχή. Τον Αύγουστο του 2009 (33η συνεδρίαση), οι Δολομίτες ανακηρύχθηκαν Μνημείο Παγκόσμιας Κληρονομιάς.
Βεατρίκη της Υόρκης

Η Πριγκίπισσα Βεατρίκη της Υόρκης ("Princess Beatrice of York", γεννημένη ως Βεατρίκη Ελισάβετ Μαίρη "Beatrice Elizabeth Mary", 8 Αυγούστου 1988 - ) είναι το πρώτο παιδί του Πρίγκιπα Ανδρέα, Δούκα της Υόρκης και της Σάρας, Δούκισσας της Υόρκης. 

Είναι ένατη στη γραμμή διαδοχής για τον Βρετανικό θρόνο μετά τον θείο της Πρίγκιπα Κάρολο της Ουαλίας, τον εξάδελφό της Δούκα Γουλιέλμο του Κέιμπριτζ, τα ανίψια της, Πρίγκιπα Γεώργιο, Πριγκίπισσα Καρλότα και Πρίγκιπα Λουδοβίκο του Κέιμπριτζ, τον εξάδελφό της Πρίγκιπα Ερρίκο Δούκα του Σάσσεξ, τον ανιψιό της Άρτσι, και τέλος τον πατέρα της Πρίγκιπα Ανδρέα της Υόρκης, ενώ αποτελεί το πέμπτο εγγόνι της Βασίλισσας Ελισάβετ Β΄ του Ηνωμένου Βασιλείου. 

Η Βεατρίκη εργαζόταν στην εταιρεία Sony Pictures Television από τον Ιανουάριο του 2014 έως τον Ιανουάριο του 2015.
Live '83

Το Live '83 είναι ζωντανά ηχογραφημένο άλμπουμ του βρετανικού χέβι μέταλ συγκροτήματος Witchfinder General, το οποίο κυκλοφόρησε τον Φεβρουάριο του 2006 από την δισκογραφική εταιρία "Nuclear War Now! Productions". Η ηχογράφηση του δίσκου πραγματοποιήθηκε κατά την διάρκεια της περιοδείας για την προώθηση του δίσκου "Friends of Hell", στο κλαμπ "Tiffany's" του Μάντσεστερ και το "The Palais" του Λέστερ, στις 6 και 7 Ιουλίου 1983, αντίστοιχα.
Αρχιπέλαγος Λα Μανταλένα

Το Αρχιπέλαγος Λα Μανταλένα (ιταλικά: "Arcipelago di La Maddalena") είναι αρχιπέλαγος επτά κυρίως ιταλικών νησιών και πολλών μικρότερων τα οποία βρίσκονται στη Μεσόγειο Θάλασσα, ανάμεσα στη Σαρδηνία και την Κορσική. Τα νησιά έχουν συνολική έκταση 51,34 τετραγωνικά χιλιόμετρα. Το μεγαλύτερο νησί είναι η νήσος Λα Μανταλένα, στην οποία βρίσκεται και η μεγαλύτερη πόλη του αρχιπελάγους, Λα Μανταλένα. Τα άλλα έξι νησιά, κατά σειρά μεγέθους, είναι: η Καπρέρα, το Σπάρτζι, το Σάντο Στέφανο, η Σάντα Μαρία, το Μπουντέλι και το Ρατσόλι.
Anjuta

| label5 = Έκδοση προεπισκόπησης
| data5 = |}} |/ }}}}| }}
| label6 = Κατάσταση ανάπτυξης
| data6 = }

| label7 = Γραμμένο σε
| data7 = }}
| label8 = Λειτουργικό σύστημα
| data8 = }}
| label9 = Πλατφόρμα
| data9 = }
| label10 = Μέγεθος
| data10 = }

| label11 = Διαθέσιμο σε
| dataid11 = mw-customcollapsible--lNumber
| class11 = 
| data11 = 19 γλώσσες
| class12 = mw-collapsible mw-collapsed mw-collapsible-content
| dataid12 = mw-customcollapsible--lList
| style12 = text-align:left; margin:0;
| data12 = }

| label13 = Είδος
| data13 = }
| label14 = Άδεια λογισμικού
| data14 = }
| label17 = Ιστότοπος
| data17 = }
Το Anjuta είναι ένα ολοκληρωμένο περιβάλλον ανάπτυξης γραμμένο για το έργο GNOME. Υποστηρίζεται για τις γλώσσες προγραμματισμού C, C++, Java, JavaScript, Python και Vala. Έρχεται τυπικά με βασική εγκατάσταση με DVDs των ευρύτερων διανομών Linux όπως το Ubuntu, openSUSE, Fedora, και Mandriva Linux (μεταξύ άλλων) .
Ρίτσαρντ Ο'Μπράιαν

Ο Ρίτσαρντ Τίμοθι Σμιθ (γεννημένος στις 25 Μαρτίου 1942), πιο γνωστός με το όνομα Ρίτσαρντ Ο'Μπράιαν (αγγλ. "Richard O'Brien"), είναι Βρετανό-Νεοζηλανδός μουσικοσυνθέτης, ηθοποιός, τηλεοπτικός παρουσιαστής και θεατρικός συγγραφέας. Έχει γράψει πολλά μιούζικαλ όπως το "The Stripper" και το "Shock Treatment" . Ένα από τα πιο γνωστά του έργα είναι το θεατρικό Rocky Horror Show και η προσαρμογή του στον κινηματογράφο υπό την ονομασία Rocky Horror Picture Show στην οποία μάλιστα υποδύθηκε τον Ριφ-Ραφ, έναν από τους βασικούς ρόλους (αγγλ.Riff-Raf). Σήμερα παρουσιάζει την δημοφιλή εκπομπή "Η Κρυστάλλινη Μάζα" (αγγλ. The Crystal Maze).
Γερανομαχία

Γερανομαχία ήταν ο τίτλος ενός αρχαίου επικού ποιήματος. Το έπος αυτό είναι γνωστό από μαρτυρίες του Πρόκλου και των αρχαίων βίων του Ομήρου. Η "Γερανομαχία", όπως και η "Βατραχομυομαχία", η "Ψαρομαχία" και η "Αραχνομαχία", ανήκει στα έργα που παρωδούν την "Ιλιάδα" του Ομήρου. Οι αρχαίοι χαρακτήριζαν τα έργα αυτά ως «ομηρικά παίγνια».
Πέτερ Μπάλτες

Ο Πέτερ Μπάλτες ("Peter Baltes", 4 Απριλίου 1958) είναι Γερμανός μπασίστας, γνωστός ως μέλος των Accept.
Ιωάννης Αβεντίνος

Ο Ιωάννης Αβεντίνος ("Johannes Aventinus", 4 Ιουλίου 1477 – 9 Ιανουαρίου 1534) ήταν Βαυαρός χρονογράφος. Το πραγματικό του όνομα ήταν Γιόχαν Γκέοργκ Τούρμάιρ ("Johann Georg Turmair ή T(h)urmayr"). Γεννήθηκε στο Άμπενσμπεργκ και πέθανε στη Ρατισβόννη, το σημερινό Ρέγκενσμπουρκ. Συνέγραψε στη λατινική γλώσσα το έργο "Χρονικά της Βαυαρίας", που εκδόθηκε είκοσι χρόνια μετά τον θάνατό του, το 1554, και αποτελεί μία πολύτιμη καταγραφή της πρώιμης ιστορίας της Γερμανίας.
Πριγκίπισσα της Ουαλίας

H Πριγκίπισσα της Ουαλίας είναι ένας βρετανικός τίτλος ευγενείας, ο οποίος χρησιμοποιείται από την εκάστοτε σύζυγο του Πρίγκιπα της Ουαλίας από το 1301. Ο τίτλος είχε σχετικά λίγους κατόχους, καθώς οι διάδοχοι του θρόνου συχνά δεν παντρεύονταν ώς την άνοδό τους, ενώ άλλοι δεν παντρεύονταν καθόλου. 

Η Καμίλα, Δούκισσα της Κορνουάλης, δεύτερη σύζυγος του Καρόλου, Πρίγκιπα της Ουαλίας, είναι η τωρινή Πριγκίπισσα της Ουαλίας. Ωστόσο εκείνη προτιμά να μην χρησιμοποιεί τον τίτλο αυτό εξαιτίας του έντονου δεσμού αυτού του τίτλου με την πρώτη σύζυγο του Καρόλου, την Νταϊάνα, η οποία πέθανε το 1997.
Top Gear

Το Top Gear είναι βρετανική τηλεοπτική εκπομπή σχετικά με τα αυτοκίνητα και είναι το πιο ευρέως παρακολουθούμενο τηλεοπτικό πρόγραμμα στην κατηγορία του. Ξεκίνησε το 1977 ως ένα τηλεοπτικό μαγκαζίνο σχετικά με το αυτοκίνητο. Με την πάροδο του χρόνου και ιδίως με την αναβίωσή του 2002, έχει αποκτήσει ένα ιδιόμορφο, χουμιοριστικό και μερικές φορές αμφιλεγόμενο στιλ. Πλέον η εκπομπή παρουσιάζεται από τους Τζέρεμι Κλάρκσον, Ρίτσαρντ Χάμοντ και Τζέιμς Μέι και από τον οδηγό δοκιμών γνωστός ως The Stig. Υπολογίζεται ότι η εκπομπή έχει περίπου 350 εκατομμύρια τηλεθεατές την εβδομάδα σε 170 διαφορετικές χώρες.

Τα πρώτα επεισόδια μεταδόθηκαν στο Ηνωμένο Βασίλειο από το BBC Two και (από τον 20ο κύκλο) στο BBC Two HD. Από τον 14ο κύκλο μέχρι τον 19ο κύκλο, πριν από την έναρξη του καναλιού BBC Two HD, τα νέα επεισόδια μεταδίδονταν και από το BBC HD. Η εκπομπή μεταδίδεται και στις Ηνωμένες Πολιτείες μέσω καλωδιακής τηλεόρασης από το BBC America, στην Λατινική Αμερική μέσω του BBC Entertainment και στην Ευρώπη μέσω του BBC Knowledge. Η εκπομπή μετέδοσε τον 21ο κύκλο της το 2014, με τον κύκλο να κάνει πρεμιέρα στις 2 Φεβρουαρίου και να τελειώνει στις 16 Μαρτίου.

Στις 25 Μαρτίου 2015, ο Τζέρεμι Κλάρκσον απολύθηκε από το BBC, ο οποίος ήταν ήδη σε διαθεσιμότητα από τις 10 Μαρτίου 2015, έπειτα από επεισόδιο που δημιουργήθηκε μεταξύ του Κλάρκσον και του Όισι Τάιμον, παραγωγού της εκπομπής. Έπειτα από την απόλυση του Κλάρκσον, οι άλλοι δύο συμπαρουσιαστές του Top Gear, Ρίτσαρντ Χάμοντ και Τζέιμς Μέι, καθώς και η παραγωγός Άντι Γουίλμαν, ανακοίνωσαν ότι επρόκειτο να παραιτηθούν για χάρη του Κλάρσκον. Επίσης, ο εξοπλισμός της εκπομπής μεταφέρθηκε από το στούντιο και τα εναπομείναντα δύο επεισοδία τού 22ου κύκλου αναμένεται να προβληθούν το 2016. Έπειτα από λίγο καιρό ο Ρίτσαρντ Χάμοντ ανακοίνωσε την αποχώρησή του από την εκπομπή.

Στις 16 Ιουνίου του 2015, το BBC ανακοίνωσε ότι ο Κρις Ίβανς θα είναι ο νέος κεντρικός παρουσιαστής του Top Gear και ότι σε λίγο καιρό θα γίνουν οντισιόν για την επιλογή των συμπαρουσιαστών.
Ζακ Λακάν

Ο Ζακ Λακάν (γαλλ.: "Jacques Marie Émile Lacan", 13 Απριλίου 1901 - 9 Σεπτεμβρίου 1981) ήταν Γάλλος ψυχαναλυτής και ψυχίατρος, που θεωρήθηκε ως «ο πιο αμφιλεγόμενος ψυχαναλυτής μετά τον Φρόυντ». Οργανώνοντας ετήσια σεμινάρια στο Παρίσι από το 1953 έως το 1981, ο Λακάν επηρέασε πολλές ηγετικές φυσιογνωμίες Γάλλων διανοούμενων στις δεκαετίες του 1960 και 1970, ιδιαίτερα όσους σχετίστηκαν με τον μεταδομισμό. Οι ιδέες του άσκησαν σημαντική επίδραση στην κριτική θεωρία, τη λογοτεχνική θεωρία, τη γαλλική φιλοσοφία του 20ού αιώνα, την κοινωνιολογία, τη φεμινιστική θεωρία, τη θεωρία κινηματογράφου και την κλινική ψυχανάλυση.
Τσους Λαμπρεάβε

H Τσους Λαμπρεάβε ("María Jesús Lampreave Pérez", 11 Δεκεμβρίου 1930 - 4 Απριλίου 2016) ήταν Ισπανίδα ηθοποιός.

Ήταν μία από τις μούσες του Πέδρο Αλμοδόβαρ και πρωταγωνίστησε σε 8 ταινίες του. Είχε κερδίσει το βραβείο Γκόγια Β' γυναικείου ρόλου για την ταινία "Μπελ επόκ" και το βραβείο καλύτερης ηθοποιού στο Φεστιβάλ των Καννών για την ταινία "Γύρνα πίσω" (το βραβείο δόθηκε σε όλο το γυναικείο καστ).

Έφυγε από τη ζωή στις 4 Απριλίου του 2016 σε ηλικία 85 ετών. Την επομένη του θανάτου της, ο Αλμοδόβαρ δημοσίευσε στην εφημερίδα "El Pais" ένα άρθρο προς τιμήν της.
Σουάμι Βιβεκανάντα

Ο Σουάμι Βιβεκανάντα ή Βιβεκανόντο (βεγγαλικά: স্বামী বিবেকানন্দ, 12 Ιανουαρίου 1863 – 4 Ιουλίου 1902, όνομα γέννησης: "Ναρεντρανάθ Ντάτα" / নরেন্দ্রনাথ দত্ত) ήταν Ινδουιστής μοναχός, και ο κύριος εκπρόσωπος του Ινδού μυστικιστική Ραμακρίσνα κατά τον 19ο αιώνα. Υπήρξε κεντρική μορφή ως προς την εισαγωγή των ινδικών φιλοσοφιών της Βεντάντα και της Γιόγκα στον δυτικό κόσμο. Επίσης, προώθησε τον διαθρησκευτικό διάλογο αναδεικνύοντας τον Βουδισμό σε μια από τις παγκόσμιες θρησκείες κατά τα τέλη του 19ου αιώνα. Παράλληλα υπήρξε σημαντικός παράγοντας στην μεταρρύθμιση του Ινδουισμού στην Ινδία, και υποστήριξε τα εθνικιστικά κινήματα, που δρούσαν στην Ινδία κατά την περίοδο της αποικιοκρατίας από τους Βρετανούς. Το 1895 ίδρυσε το Σύλλογο Βεντάντα (Ventanda Society) στην Νέα Υόρκη. Ίδρυσε το 1897 τις θρησκευτικές οργανώσεις Ραμακρίσνα Μαθ και Αποστολή Ραμακρίσνα με έδρα το μοναστήρι στο Μπελούρ, που βρίσκεται βόρεια της Καλκούτα. Οι οργανώσεις, που ίδρυσε, συνδυάζουν την πνευματική και θρησκευτική καλλιέργεια με έργα φιλανθρωπίας. Επεδίωξε τη βελτίωση της θέσης της γυναίκας στην Ινδία και την ευρύτερη μόρφωση των απλών Ινδών.

Γεννήθηκε σε αριστοκρατική οικογένεια της Βεγγάλης στην Καλκούτα, και από μικρή ηλικία έδειξε ενδιαφέρον για την πνευματικότητα. Επηρεάστηκε από τον γκουρού του, τον Ραμακρίσνα Ντέβα, ο οποίος του δίδαξε πως όλα τα ζωντανά πλάσματα αποτελούσαν ενσωμάτωση του θείου, έτσι η υπηρεσία προς τον Θεό θα μπορούσε να επιτευχθεί υπηρετώντας την ανθρωπότητα. Μετά τον θάνατο του Ραμακρίσνα, ο Βιβεκανάντα ταξίδεψε εντατικά σε όλη την Ινδία, και ήρθε σε επαφή και γνώση με τις συνθήκες διαβίωσης, που επικρατούσαν στην βρετανική Ινδία. Αργότερα ταξίδεψε στις ΗΠΑ, ως αντιπρόσωπος της Ινδίας για το κοινοβούλιο των θρησκειών του κόσμου το 1893. Διοργάνωσε εκατοντάδες δημόσιες και ιδιωτικές διαλέξεις και σεμινάρια στις ΗΠΑ και Ευρώπη, διδάσκοντας και αναλύοντας τα βασικά διδάγματα της Ινδουιστικής φιλοσοφίας. Πίστευε ότι ο άνθρωπος μπορεί να κατακτήσει την αλήθεια με τέσσερις τρόπους: α) δια των έργων (Karma Yoga), β) δια της αφοσιώσεως στο Θεό (Bhakti Yoga), γ) με την υπερβατική γνώση (Jnana Yoga) και με τις ψυχοσωματικές ασκήσεις (Raja Yoga).

Στη Ινδία θεωρείται ιερή μορφή, και η ημέρα των γενεθλίων του εορτάζεται ως η εθνική ημέρα νεότητας.
Μέσσιος Φοίβος Σεβήρος

Ο Φλάβιος Μέσσιος Φοίβος Σεβήρος (Λατινικά: Flavius Messius Phoebus Severus) ("floruit" 469 - 470) ήταν Ρωμαίος πολιτικός και φιλόσοφος που έζησε τον 5ο αιώνα. Διετέλεσε Ύπατος μαζί με το Φλάβιο Ιορδάνη το 470, διορισμένος από τον Αυτοκράτορα Ανθέμιο.
Θέατρο Μάσιμο Βιτόριο Εμανουέλε

Το Θέατρο Μάσιμο Βιτόριο Εμανουέλε είναι το μεγαλύτερο λυρικό θέατρο της Ιταλίας και όταν ανεγέρθηκε ήταν το τρίτο σε μέγεθος στον κόσμο, μετά την Παρισινή Οπερά και την Κρατική όπερα της Βιέννης. Βρίσκεται στο κέντρο της πόλης του Παλέρμο και η ανέγερσή του ξεκίνησε το 1875 για να ολοκληρωθεί 16 χρόνια αργότερα. Το όνομα Μάσιμο (που σημαίνει κορυφαίο) είναι συνηθισμένη ονομασία θεάτρων στην Ιταλία, παραπέμποντας έτσι στον Μεγάλο Ιππόδρομο (Τσίρκο Μάσιμο) της αρχαίας Ρώμης, τη μεγαλύτερη κατασκευή για θεάματα που έχει ποτέ κτιστεί. Το όνομα Βιτόριο Εμανουέλε προστέθηκε προς τιμήν του Βιτόριο Εμανουέλε Β΄, πρώτου βασιλιά της Ιταλίας κατά την ενοποίησή της το 1861.
Πέτρος Α΄ της Παμπλόνα και της Αραγωνίας

Ο Πέτρος Α΄ της Παμπλόνα και της Αραγωνίας (, 1068 – 28 Σεπτεμβρίου 1104) ήταν Βασιλιάς της Αραγωνίας και Βασιλιάς της Παμπλόνα (1094 - 1104. Ο Πέτρος Α΄ ήταν μεγαλύτερος γιος και διάδοχος του Σάντσο Ραμίρεθ της Αραγωνίας από την πρώτη σύζυγό του Ισαβέλλα του Ουρζέλ. Πήρε το όνομά του προς τιμή του Αγίου Πέτρου, επειδή ο πατέρας του είχε ξεχωριστή ευλάβεια στην Αγία έδρα, στην οποία είχε κάνει το βασίλειό του υποτελές. Ο Πέτρος συνέχισε τις στενές διασυνδέσεις του πατέρα του με την Εκκλησία και επιδίωξε παράλληλα, με μεγάλη επιτυχία, την ώθηση του στρατού του στα νότια εναντίον των βασιλείων Τάιφα της  Αλ-Άνταλους τα οποία συνόρευαν με το βασίλειο του, συμμαχώντας με τον "Ελ Σιντ", τον κυβερνήτη της Βαλένθια, ενάντια στους Αλμοραβίδες. Σύμφωνα με τις μεσαιωνικές καταγραφές "Annales Compostellani" ο Πέτρος ήταν "«..ικανός στον πόλεμο με τόλμη στην πρωτοβουλία ("bellis expertus et audax in principio")»",  και όπως ένας σύγχρονος ιστορικός παρατήρησε «"..η αντίληψη του για τις δυνατότητες σε σχέση με την εποχή φαίνεται να ήταν άψογη."»
Κασμίρ

thumb|250px|Χάρτης του Κασμίρ

Το Κασμίρ (Κασμίρι کٔشِیر}} / कॅशीर, Χίντι कश्मीर, Ουρντού کشمیر, Ουιγκούρ كەشمىر, Σίνα کشمیر) είναι η βορειοδυτική περιοχή της ινδικής υποηπείρου. Έως τα μέσα του 19ου αιώνα ο όρος "Κασμίρ" υποδήλωνε γεωγραφικά μόνο την κοιλάδα Κασμίρ μεταξύ των μεγάλων Ιμαλαΐων και της οροσειράς Πιρ Παντζάλ. Σήμερα υποδηλώνει μεγαλύτερη περιοχή που περιλαμβάνει το υπό ινδική διοίκηση Τζαμού και Κασμίρ (στο οποίο περιλαμβάνονται η Τζαμού, η κοιλάδα Κασμίρ και το Λαντάκ), οι υπό πακιστανική διοίκηση αυτόνομες περιοχές Αζάντ Κασμίρ και Γκιλγκίτ–Μπαλτιστάν, όπως επίσης οι υπό κινεζική διοίκηση περιοχές Ακσάι Τσιν και η περιοχή Τρανς-Καρακορούμ.
Ραλφ Ουάλντο Έμερσον

Ο Ραλφ Ουάλντο Έμερσον (αγγλικά: "Ralph Waldo Emerson", 25 Μαΐου 1803 – 27 Απριλίου 1882), ήταν Αμερικανός δοκιμιογράφος, λέκτορας, και ποιητής, ο οποίος ηγήθηκε του κινήματος του υπερβατισμού στα μέσα του 19ου αιώνα. Ήταν υπέρμαχος της ατομοκρατίας και ενάντια στις ηθικοοικονομικές πιέσεις των κοινωνικών προτύπων. Ανέλυσε και παρουσίασε τις θέσεις του σε δεκάδες δημοσιευμένες τοποθετήσεις του και σε περισσότερες από 1.500 διαλέξεις σε όλη την επικράτεια των Ηνωμένων Πολιτειών της Αμερικής.

Σταδιακά, άρχισε να απομακρύνεται από τις θρησκευτικές και κοινωνικές πεποιθήσεις των συγχρόνων του, σχηματίζοντας και εκφράζοντας την φιλοσοφία του υπερβατισμού στο δοκίμιο του 1836 με τίτλο "Nature" / "Η Φύση." Μετά το έργο αυτό, συνέχισε δίνοντας μια διάλεξη με τίτλο "The American Scholar" ("Ο Αμερικανός λόγιος") η οποία άσκησε σημαντική επίδραση σε άλλους διανοητές. Τα περισσότερα δοκίμια που έγραψε, τα δημιούργησε πρώτα ως διαλέξεις, τις οποίες κατόπιν διασκεύασε σε μορφή κατάλληλη για γραπτό λόγο. Οι 2 πρώτες σειρές των δοκιμίων του κυκλοφόρησαν το 1841 και 1844, και αποτελούν τον πυρήνα της σκέψης του. Σε αυτές τις σειρές περιλαμβάνονται τα πιο γνωστά έργα του όπως, "Self-Reliance" ("Αυτοδυναμία"), "The Over-Soul" ("Η υπερ-ψυχή"), "Circles" ("Κύκλοι"), "The Poet" ("Ο ποιητής") και το "Experience" ("Εμπειρία"). Μαζί με την "Φύση," τα έργα αυτά από τα μέσα του 1830 έως τα μέσα του 1840, αποτέλεσαν την πλέον παραγωγική περίοδο του Έμερσον.

Ασχολήθηκε με διάφορα θέματα στα έργα του, χωρίς ποτέ να επικεντρώνεται σε καθορισμένες φιλοσοφικές διδαχές, αλλά εξερευνώντας συγκεκριμένες ιδέες όπως η ανεξαρτησία του ατόμου, ελευθερία, την ικανότητα του ανθρώπινου είδους να πραγματοποιεί σχεδόν τα πάντα, και την σχέση μεταξύ της ψυχής και του περιβάλλοντος κόσμου. Η "φύση" του Έμερσον ήταν περισσότερο φιλοσοφική παρά νατουραλιστική, θεωρώντας πως το σύμπαν αποτελούνταν από την Φύση και την Ψυχή. Η προσέγγιση του ήταν πανθεϊστική καθώς απέρριπτε την άποψη πως ο Θεός αποτελεί κάτι ξεχωριστό από τον κόσμο.

Αποτελεί έναν από τους κεντρικούς άξονες του Αμερικανικού ρομαντικού κινήματος, και το έργο του άσκησε ιδιαίτερη επιρροή στους διανοητές, συγγραφείς, και ποιητές που τον ακολούθησαν. Όταν ρωτήθηκε για το πως θα περιέγραψε το έργο του περιληπτικά, απάντησε πως η κεντρική του δοξασία ήταν η απειρότητα του ιδιώτη ανθρώπου. Υπήρξε φίλος και μέντορας του επίσης υπερβατιστή Χένρι Ντέιβιντ Θόρω.
Τζερόμ Ντέιβιντ Σάλιντζερ

Ο Τζερόμ Ντέιβιντ Σάλιντζερ (αγγλικά: "Jerome David "J.D." Salinger", 1 Ιανουαρίου 1919 - 27 Ιανουαρίου 2010) ήταν Αμερικανός συγγραφέας ο οποίος διακρίθηκε σε νεαρή ηλικία. Παρά την αναγνώριση που κέρδισε, πέρασε το υπόλοιπο της ζωής του σε απομόνωση για παραπάνω από μισό αιώνα. Κυκλοφόρησε το τελευταίο βιβλίο του το 1965 και έδωσε την τελευταία του συνέντευξη το 1980.
Η Πέπι, η Λούσι, η Μπομ και τα άλλα κορίτσια

Η Πέπι, η Λούσι, η Μπομ και τα άλλα κορίτσια είναι ισπανική ταινία του 1980 σε σκηνοθεσία και σενάριο του Πέδρο Αλμοδόβαρ.
Γιώργος Κλαυδιανός

Ο Γιώργος Κλαυδιανός (9 Μαρτίου 1947 - 9 Σεπτεμβρίου 2016), του Ιωάννη και της Μαρίας, ήταν Έλληνας πολιτικός. Υπηρέτησε ως βουλευτής με το ΠΑΣΟΚ.
Ρακέλε Ριζαλίτι

Η Ρακέλε Ριζαλίτι (γεννημένη το 1995 στην Πράτο) είναι μοντέλο από τη Τοσκάνη που αναδείχθηκε Μις Ιταλία 2016.
Κονθύλη

Η Κονθύλη (), (ο δήμος: Κονθύλης) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).
Αλίτσε Σαμπατίνι

Η Αλίτσε Σαμπατίνι (γεννημένη το 1995 στην Oρμπετέλο - Orbetello) είναι μοντέλο από τη Τοσκάνη που αναδείχθηκε Μις Ιταλία 2015.

Είναι επαγγελματίας καλαθοσφαιρίστρια και αγωνίζεται στην ομάδα "Santa Marinella" της κατηγορίας Α2 της Ιταλίας.
Ντάρμστατ 98

Η Ντάρμστατ 98 (γερμανικά: "Darmstadt 98") είναι γερμανικός αθλητικός σύλλογος με έδρα το Ντάρμστατ της Έσσης. Εκτός από το γνωστό ποδοσφαιρικό του τμήμα, το οποίο είναι και το πλέον επιτυχημένο, ο σύλλογος διαθέτει τμήματα και σε άλλα αθλήματα.

Ο σύλλογος ιδρύθηκε στις 22 Μαΐου του 1898 ως "Ολυμπία Ντάρμστατ" (FK Olympia 1898 Darmstadt). Στις αρχές του 1919 ο σύλλογος ήταν για λίγο διάστημα γνωστός ως "ΡΣΦ Ολύμπια" (Rasen-Sportverein Olympia) πριν από τη συγχώνευσή του με την "Ντάρμστατερ 1905" (Darmstädter Sport Club 1905), στις 11 Νοεμβρίου του ίδιου έτους για να συσταθεί η "Ντάρμστατ 98" (Sportverein Darmstadt 98). Πρωτύτερα, το 1905, οι σύλλογοι "Βικτόρια Ντάρμστατ" (Viktoria 1900 Darmstadt) και "Γκερμάνια Ντάρμστατ" (Germania 1903 Darmstadt) ενώθηκαν δημιουργώντας τη "Ντάρμστατερ 1905". Σήμερα ο σύλλογος διαθέτει περίπου 5.500 εγγεγραμμένα μέλη, τα οποία δραστηριοποιούνται σε αθλήματα όπως στίβο, καλαθοσφαίριση, μαζορέτες, πεζοπορία, τζούντο και επιτραπέζια αντισφαίριση.

Το τμήμα ποδοσφαίρου αγωνίστηκε στην Μπουντεσλίγκα για την περίοδο 2015/16, έπειτα από απουσία 33 χρόνων, κατά τη διάρκεια των οποίων αγωνιζόταν σε χαμηλότερες κατηγορίες. Κατάφερε επίσης να κρατηθεί στην κατηγορία και να συνεχίσει να μετέχει στην ανώτατη κατηγορία για την περίοδο 2016/17.
Ολυμπιακό Σύμπλεγμα Λουζνικί

Το Ολυμπιακό Σύμπλεγμα Λουζνικί (ρωσικά: Олимпийский комплекс «Лужники») είναι ένα από τα μεγαλύτερα πολυλειτουργικά αθλητικά συγκροτήματα του κόσμου, που χτίστηκε μεταξύ 1955 και 1956 που βρίσκεται στη Μόσχα, πρωτεύουσα της Ρωσίας. Παλαιότερα ήταν γνωστό ως "Κεντρική στάδιο Λένιν" (Центральный стадион имени В. И. Ленина), Χρησιμοποιήθηκε ως Ολυμπιακό Πάρκο των Θερινών Ολυμπιακών Αγώνων του 1980.
Absolute Greatest

Absolute Greatest είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 11 Νοεμβρίου 2009 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Η συλλογή περιελάμβανε κομμάτια από όλη την δισκογραφία του συγκροτήματος, με εξαίρεση τον ομώνυμο δίσκο των Queen. Σκαρφάλωσε στην τρίτη θέση των τσαρτ της πατρίδας τους και βραβεύθηκε ως διπλά πλατινένιος, ενώ παράλληλα είχε επιτυχία σε πολλές ευρωπαϊκές χώρες, αφού έγινε πλατινένιος στην Ουγγαρία, την Ιρλανδία και τη Νέα Ζηλανδία και χρυσός στην Πολωνία, την Πορτογαλία, την Ιταλία, την Δανία και την Αυστραλία.
Τζόναθαν Ρις Μέγιερς

Ο Τζόναθαν Ρις Μέγιερς (27 Ιουλίου 1977) είναι Ιρλανδός ηθοποιός.

Έχει βραβευτεί με τη Χρυσή Σφαίρα και το βραβείο Satellite καλύτερου ηθοποιού για την ερμηνεία του στην τηλεοπτική σειρά "Elvis" το 2005.
Λέοπολντ Άουερ

Ο Λέοπολντ Άουερ, ("Leopold Auer", ουγγρ. "Lipót Auer", Βέσπρεμ 7 Ιουνίου 1845 – Λόσβιτς 15 Ιουλίου 1930) ήταν εβραϊκής καταγωγής Ούγγρος βιολονίστας και μουσικοπαιδαγωγός, από τους σημαντικότερους της εποχής του και στους δύο τομείς. Επίσης, διηύθυνε κατά καιρούς, ενώ συνέθεσε και λιγοστά έργα για το βιολί. Ήταν μακρινός θείος του διάσημου Ούγγρου συνθέτη Γκιέργκι Λίγκετι. Η φήμη του ως ερμηνευτή ήταν τόσο μεγάλη, ώστε ο Τσαϊκόφσκι τού αφιέρωσε το "Κοντσέρτο για βιολί", έργο 35 (1878), ένα από τα απαιτητικότερα κοντσέρτα για το συγκεκριμένο όργανο.
Λάκης Σοφιανός

Ο Λάκης Σοφιανός ήταν Έλληνας ποδοσφαιριστής, ο οποίος αγωνιζόταν ως επιθετικός για τις ομάδες του Αρίωνα Αγίου Αρτεμίου, του Παναθηναϊκού, του Παναιγιαλείου, του Ολυμπιακού και του Άρη Θεσσαλονίκης.
Ρομέο Νταλέρ

Ο αντιστράτηγος Ρομέο Αντόνιους Νταλέρ, (γεν. 25 Ιουνίου 1946) είναι Καναδός ανθρωπιστής, συγγραφέας και πρώην γερουσιαστής. Ο Νταλέρ υπηρέτησε ως διοικητής της δύναμης της UNAMIR, της αποτυχημένης ειρηνευτικής αποστολής των Ηνωμένων Εθνών για τη Ρουάντα μεταξύ των ετών 1993 και 1994 και προσπάθησε να σταματήσει την γενοκτονία που διεξαγόταν από Χούτου εξτρεμιστές εναντίον των Τούτσι και των μετριοπαθών Χούτου. 

Ο Νταλέρ είναι ο ιδρυτής της Πρωτοβουλίας για τα παιδιά στρατιώτες Ρομέο Νταλέρ, εταίρος στο Ινστιτούτο Μελετών του Μόντρεαλ για την Γενοκτονία και τα Ανθρώπινα Δικαιώματα (MIGS) και συνδιευθυντής του ερευνητικού εγχειρήματος «Θέληση για παρέμβαση» που κυκλοφόρησε την έκθεση «Κινητοποιώντας τη θέληση για παρέμβαση: Ηγεσία και δράσεις για την πρόληψη μαζικών θηριωδιών».
Τσου Γιουάν

Ο Τσου Γιουάν (κινεζικά: 屈原, 340–278 π.Χ.) ήταν Κινέζος ποιητής και ιερέας ο οποίος έζησε κατά την περίοδο των εμπόλεμων κρατών στην αρχαία Κίνα. Είναι γνωστός για τον πατριωτισμό του και για την συνεισφορά του στην κλασική κινεζική ποίηση, ιδιαίτερα τα ποιήματα της ανθολογίας Τσου Τσι (επίσης γνωστή ως "τα τραγούδια του νότου") τα οποία θεωρούνται ως μια από τις σπουδαιότερες συλλογές της αρχαίας κινεζικής ποίησης, ενώ κατά την παράδοση είναι ο ιδρυτής του Ντουάν (εορτασμοί των πλοίων δράκων).

Οι ιστορικές λεπτομέρειες που διασώζονται για την ζωή του είναι λιγοστές, και έχουν διατυπωθεί ενστάσεις ως προς το αν όντως ο ίδιος ήταν ο συγγραφέας του συνόλου των ποιημάτων του Τσου Τσι. Ωστόσο, είναι καθολικά αποδεκτό πως υπήρξε ο συγγραφέας του Λι Σάο το οποίο είναι το πλέον γνωστό από όλα τα ποιήματα της συλλογής. Η πρώτη ιστορική αναφορά στον Γιουάν εμφανίζεται σε ένα ποίημα του 174 π.Χ. το οποίο γράφτηκε από τον Τζια Γι, κυβερνητικό αξιωματούχο και ποιητή της δυναστείας των Χαν, ο οποίος είχε εξοριστεί από την αυτοκρατορική αυλή, και στο ποίημα αυτό εξιστορούσε πως το ίδιο συνέβη και στον Τσου Γιουάν. Η πρώτη γνωστή βιογραφία του Τσου Γιουάν εμφανίστηκε στις αρχές του 1ου αιώνα π.Χ. από τον ιστορικό Σίμα Τσιέν στο έργο με τίτλο Αρχεία του μεγάλου ιστορικού.
Γκας Βαν Σαντ

Ο Γκας Βαν Σαντ (1952) είναι Αμερικανός σκηνοθέτης, σεναριογράφος και παραγωγός.

Οι πιο γνωστές του ταινίες είναι "Το δικό μου Αϊντάχο", "Ο Ξεχωριστός Γουίλ Χάντινγκ" και "Milk". Αναφορικά με την τελευταία ταινία, έχει δηλώσει πως η ιστορία του Χάρβεϊ Μιλκ βοήθησε και τον ίδιο να αποδεχτεί την ομοφυλόφιλη ταυτότητά του. Το 2003 κέρδισε τον Χρυσό Φοίνικα για την ταινία "Ελέφαντας".
Queen Forever

Queen Forever είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 10 Νοεμβρίου 2014 μέσω της δισκογραφικής εταιρείας "Virgin EMI" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Το άλμπουμ αποτελείται από remastered εκτελέσεις κομματιών του συγκροτήματος και ανακοινώθηκε από τον κιθαρίστα Μπράιαν Μέι στο BBC Radio Wales στις 23 Μαΐου 2014. Είναι η πρώτη κυκλοφορία των Queen η οποία περιελάμβανε νέο υλικό, μετά το ""Queen Rocks" του 1997.

Στην συγκεκριμένη συλλογή συμπεριλήφθηκε το "There Must Be More to Life Than This", στο οποίο συμμετείχε ο Μάικλ Τζάκσον. Η αρχική έκδοση του κομματιού είχε ηχογραφηθεί για το άλμπουμ "Hot Space" του 1982 αλλά έμεινε εκτός τελικής κοπής και συμπεριλήφθηκε τελικά στο προσωπικό άλμπουμ του Φρέντι Μέρκιουρι, "Mr. Bad Guy"" το 1985.

Η συλλογή γνώρισε επιτυχία, φθάνοντας στο Top-10 των περισσότερων καταλόγων επιτυχιών, συμπεριλαμβανομένης της πέμπτης θέσης των βρετανικών τσαρτ, ενώ υπήρξε ο πρώτος δίσκος του συγκροτήματος που μπήκε στο αμερικάνικο Top-50 μετά το 1992.
Γεώργιος Πετράκης

Ο Γεώργιος Πετράκης (1890 – 14 Σεπτεμβρίου 1972), περισσότερο γνωστός ως Πετρακογιώργης, ήταν Έλληνας επιχειρηματίας, αντιστασιακός και πολιτικός. Την περίοδο 1941-44 αποτέλεσε ηγετική μορφή της Κρητικής Αντίστασης εναντίον των κατοχικών δυνάμεων του Άξονα και έμεινε γνωστός για τον πατριωτισμό, το θάρρος, την τιμιότητα και τον αλτρουισμό του.
OSIRIS-REx

Το OSIRIS-REx (αρχικά των αγγλικών λέξεων "Origins, Spectral Interpretation, Resource Identification, Security, Regolith Explorer" = Εξερευνητής Προελεύσεως, Ερμηνείας Φάσματος, Προσδιορισμού Πόρων, Ασφάλειας και Ρηγόλιθου) είναι μη επανδρωμένο διαστημικό σκάφος και διαστημική αποστολή της NASA που βρίσκεται σήμερα σε εξέλιξη. Σκοπός της είναι η μελέτη και επιστροφή δειγμάτων από έναν γεωπλήσιο αστεροειδή, τον 101955 Μπενού. Το σκάφος εκτοξεύθηκε από τη Γη στις 8 Σεπτεμβρίου 2016 και σύμφωνα με τον προγραμματισμό θα μεταφέρει ένα δείγμα του υλικού του στη Γη το έτος 2023 για να αναλυθεί με λεπτομέρεια. Η ανάλυση του δείγματος αναμένεται να αυξήσει τις γνώσεις της επιστήμης για τη δημιουργία και την εξέλιξη του Ηλιακού Συστήματος, για τα αρχικά στάδια του σχηματισμού των πλανητών, καθώς και για την προέλευση των οργανικών ενώσεων που οδήγησαν στη γένεση της ζωής πάνω στη Γη. Αν είναι επιτυχημένη, η αποστολή θα είναι η πρώτη αμερικανική διαστημική αποστολή που θα επιστρέψει δείγματα από έναν αστεροειδή.

Το κόστος της αποστολής θα είναι περίπου 800 εκατομμύρια δολάρια ΗΠΑ, συν το κόστος για τον πύραυλο εκτοξεύσεως, περίπου 183,5 εκατομμύρια. Επικεφαλής της αποστολής είναι ο Ντάντε Λωρέττα (Dante Lauretta) του Πανεπιστημίου της Αριζόνα.
Τραγέλαφος

O Τραγέλαφος είναι γένος μεσαίου έως μεγάλου μεγέθους ελικόκερων αντιλοπών, που ζουν αποκλειστικά στην Αφρική, κυρίως στο υποσαχάριο τμήμα της. Κατατάσσονται στην οικογένεια των βοοειδών, και οι πιο στενοί συγγενείς του είναι οι "ταυρότραγοι" ("Taurotragus sp."). Το γένος περιλαμβάνει 8 είδη.
Καμπίρ

Ο Καμπίρ (Χίντι: कबीर) ήταν Ινδός μυστικιστής, ποιητής και ιερή μορφή του 15ου αιώνα. Τα γραπτά του επηρέασαν το ινδουιστικό κίνημα Μπάκτι και τα ποιήματα του ενσωματώθηκαν στο Αντί Γκραντ, ιερό βιβλίο των Σιχ. 

Μεγάλωσε σε μουσουλμανική οικογένεια, αλλά δέχτηκε ιδιαίτερη επιρροή από τον δάσκαλο του, τον ινδουιστή Ραμανάντα.Άσκησε κριτική τόσο ενάντια στον Ινδουισμό όσο και στο Ισλάμ, υποστηρίζοντας πως και οι 2 θρησκείες παραπλανιόνταν από τα αντίστοιχα ιερά κείμενα τους, τις Βέδες και το Κοράνι, και αμφισβήτησε το νόημα των τελετών στις θρησκείες αυτές όπως το ουπαγιάνα (ιερό νήμα) και το χιτάν (περιτομή). Κατά την διάρκεια της ζωής του απειλήθηκε και από τους ινδουιστές και από τους μουσουλμάνους για τις απόψεις του. Ωστόσο μετά τον θάνατο του, οι οπαδοί των 2 θρησκειών τους οποίους είχε εμπνεύσει, τον προσεταιρίστηκαν αντίστοιχα ως ακόλουθο της δικής τους θρησκείας.Ο Καμπίρ υποστήριζε πως ο "Αληθινός Θεός" είναι με το μέρος του ανθρώπου που βρίσκεται στον δρόμο της αρετής, που θεωρεί όλα τα πλάσματα στη γη ως τον ίδιο του τον εαυτό, και που είναι παθητικά απομακρυσμένος από όσα συμβαίνουν στον κόσμο. Για να γνωρίζει κάποιος τον Θεό, ο Καμπίρ πρότεινε να διαλογίζεται επαναλαμβάνοντας την φράση "Ράμα, Ράμα".

Οι διδασκαλίες του Καμπίρ εφαρμόζονται και συνεχίζονται μέσω του κινήματος Καμπίρ πανθ ("μονοπάτι του Καμπίρ"), θρησκευτική κοινότητα η οποία τον θεωρεί ιδρυτή της και τα μέλη της είναι γνωστά ως "Καμπίρ πάνθις".
Ξεριζωμένη Γενιά

Ξεριζωμένη Γενιά είναι ο τίτλος της ελληνικής ταινίας του 1968 σε σκηνοθεσία Απόστολου Τεγόπουλου με πρωταγωνιστές τους Νίκο Ξανθόπουλο, Άντζελα Ζήλεια, Μάνο Κατράκη.
Steel Wheels

Το Steel Wheels είναι το 19ο βρετανικό και 21ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 29 Αυγούστου του 1989 μέσω της δισκογραφικής εταιρείας "Rolling Stones Records".

Το συγκεκριμένο άλμπουμ αποτέλεσε το αποτέλεσμα της επανένωσης και της συμφιλίωσης των μελών του συγκροτήματος, μετά από ένα διάστημα κρίσης για τους Rolling Stones. Ηχογραφήθηκε από τον Μάρτιο ως τον Ιούνιο του 1989 στα "Air Studios" του Μοντσερράτ και σηματοδότησε την επιστροφή του Κρις Κίμσεϊ στην παραγωγή, μαζί με τους Μικ Τζάγκερ και Κιθ Ρίτσαρντς.

Οι στίχοι του σινγκλ ""Mixed Emotions" είναι αυτοβιογραφικοί, αφού αναφέρονται στην συμφιλίωση. Ανέβηκε στην πρώτη θέση των καναδικών τσαρτ και την πέμπτη θέση στο αμερικάνικο Billboard, ενώ στους καταλόγους επιτυχιών μπήκαν τα "Almost Hear You Sigh" και "Rock and a Hard Place"". Ο δίσκος σκαρφάλωσε στην δεύτερη θέση στην πατρίδα του συγκροτήματος και στην τρίτη θέση στις Ηνωμένες Πολιτείες, ενώ έφθασε στην κορυφή στην Αυστρία, τη Νορβηγία και τον Καναδά.

Το άλμπουμ τοποθετήθηκε στην 87η θέση της λίστας με τα εκατό καλύτερα άλμπουμ της δεκαετίας του '80 του περιοδικού "Rolling Stone", ενώ η ιδιαίτερα επιτυχημένη περιοδεία για την προώθηση του αποτυπώθηκε στον δίσκο "Flashpoint" που κυκλοφόρησε το 1991.
Βασίλειος Μπαρμπαγιάννης

Ο Βασίλειος Μπαρμπαγιάννης (1940 - 15 Σεπτεμβρίου 2003), του Ιωάννη, ήταν Έλληνας πολιτικός. Υπηρέτησε ως βουλευτής.
Αγγελή

Η Αγγελή (), (ο δήμος: Αγγελής) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).
How You Remind Me

Το «How You Remind Me» είναι ένα τραγούδι του καναδικού ροκ συγκροτήματος Nickelback, το οποίο συμπεριλήφθηκε στον δίσκο τους "Silver Side Up", το 2001. Αποτέλεσε, επίσης, και το τρίτο single από τον συγκεκριμένο δίσκο. Οι στίχοι γράφτηκαν από τον κιθαρίστα και τραγουδιστή του συγκροτήματος, Τσαντ Κρέγκερ, οι οποίοι συσχετίζονται με την κοπέλα που είχε και τη δυσλειτουργική τους σχέση. Πλέον θεωρείται ως ένα από τα πιο αναγνωρίσιμα τραγούδια του σχήματος.

Το τραγούδι παίχτηκε όσο κανένα άλλο στο ραδιόφωνο στις ΗΠΑ, για τον 21ο αιώνα, καθώς παίχτηκε πάνω από 1.2 εκατομμύρια φορές, μεταξύ το 2001 και το 2009. Το single, σημείωσε μεγάλη εισπρακτική επιτυχία, κατορθώνοντας να είναι το 4ο πιο επιτυχημένο single της δεκαετίας 2000-10, στο "Billboard Hot 100", ενώ στη σχετική κατηγορία της Μεγάλης Βρετανίας ήταν το 75ο.Ήταν υποψήφιο για βραβείο Kerrang! Award for Best Single.
Γιώργος Ζένιος

Ο Γιώργος Ζένιος είναι Ελληνοκύπριος ηθοποιός του θεάτρου, του κινηματογράφου και της τηλεόρασης.
Κυδαθήναιο

Το Κυδαθήναιο ή "Κυδαθήναιον" (), (ο δήμος: Κυδαθηναίου, Δήμος Κυδαθηναίων) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).
Ειρηνευτική Συμφωνία της Άκκρας

Η συνολική ειρηνευτική συμφωνία της Άκκρας ή απλά Ειρηνευτική Συμφωνία της Άκκρας ήταν η τελική ειρηνευτική συμφωνία στο πλαίσιο του δεύτερου εμφυλίου πολέμου της Λιβερίας, . Υπεγράφη στις 18 Αυγούστου 2003, στην Άκκρα της Γκάνας. Δημιουργήθηκε μετά την υπογραφή της συμφωνίας κατάπαυσης του πυρός στις 17 Ιουνίου, 2003 ενώ οι «εντατικές διαπραγματεύσεις κεκλεισμένων των θυρών» άρχισαν στις 4 Ιουνίου στο Ακοσόμπο, της Γκάνας. 

Η συμφωνία προέβλεπε την δημιουργία μεταπολεμικής διετούς μεταβατικής κυβέρνησης (Εθνική Μεταβατική Κυβέρνηση της Λιβερίας), αποτελούμενη από 76 μέλη: 12 από κάθε μία από τις τρεις αντιμαχόμενες πλευρές, 18 από τα πολιτικά κόμματα, επτά από την κοινωνία των πολιτών και τις ειδικές ομάδες συμφερόντων και ένας από κάθε μία από τις 15 επαρχίες της Λιβερίας. Οι αντιμαχόμενες πλευρές, τα κόμματα της αντιπολίτευσης και ομάδες της κοινωνίας των πολιτών συμφώνησαν να μοιραστούν υπουργικά χαρτοφυλάκια και τις ευκαιρίες απασχόλησης στο υπουργικό συμβούλιο και το κοινοβούλιο. Η συμφωνία προέβλεπε επίσης εκλογές, το αργότερο έως το 2005. 

Η ειρηνευτική συμφωνία κάλυπτε ένα ευρύ φάσμα μεταρρυθμίσεων, όπως τη δέσμευση για έρευνα για τα ανθρώπινα δικαιώματα και λεπτομερή εξέταση των δυνάμεων ασφαλείας για παραβιάσεις ανθρωπίνων δικαιωμάτων. Τις διαπραγματεύσεις που οδήγησαν στη συμφωνία, διευκόλυνε ο πρώην αρχηγός του κράτους της Νιγηρίας στρατηγός Αμπντουσαλάμι Αμπουμπακάρ (Abdulsalami Abubakar). Σημαντικό ρόλο, ωστόσο, διαδραμάτισε και η κοινωνία των πολιτών στις συνομιλίες. Συμπεριλήφθηκαν ως επίσημοι σύνεδροι άτομα που εκπροσωπούσαν τα διαθρησκειακά και τα ανθρώπινα δικαιώματα, ή ακτιβιστές υπέρ της δημοκρατίας και των δικαιωμάτων των γυναικών, νομικές οργανώσεις και πολλοί άλλοι που παρακολούθησαν ανεπίσημα ως παρατηρητές. Οι γυναίκες ήταν ιδιαίτερα δυναμικές σε αυτές τις ειρηνευτικές συνομιλίες. Καθημερινά 150-200 γυναίκες πρόσφυγες ακτιβίστριες κατέφθαναν στο ξενοδοχείο, όπου λάμβαναν χώρα οι συνομιλίες, για να υποστηρίξουν τη λήξη του βομβαρδισμού της Μονρόβια και τη βία στη χώρα τους. Οι γυναίκες οργανώνονταν ως επί το πλείστον από την οργάνωση «Μαζική δράση των γυναικών της Λιβερίας για την ειρήνη».
In da Club

To In da Club είναι ένα hip-hop τραγούδι, που το ερμήνευσε ο rapper 50 Cent, και συμπεριλήφθηκε στον ντεμπούτο δίσκο του, το "Get Rich or Die Tryin'", το 2003. Το τραγούδι γράφτηκε από τον 50 Cent, τον Dr. Dre και τον Μάικ Ελιζόντο, με τους δύο τελευταίους να κάνουν και την παραγωγή του. Το τραγούδι κυκλοφόρησε και ως το πρώτο single του δίσκου, αποσπώντας θετικές κριτικές. Το τραγούδι έφτασε στο νούμερο 1 στα αμερικανικά "Billboard Hot 100" κι έγινε το πρώτο τραγούδι του 50 Cent, που φτάνει στην κορυφή των εν λόγω charts. 

Στην 46η Τελετή των Grammy, υπήρξε υποψήφιο για "Best Male Rap Solo Performance" και "Best Rap Song". Το video clip του κομματιού κέρδισε δύο βραβεία MTV Video Music Award: το "Best Rap Video" και το "Best New Artist". Το 2009, ονομάστηκε από το Billboard, ως το 24ο πιο επιτυχημένο single της δεκαετίας του 2000-10. Το περιοδικό "Rolling Stone", το τοποθέτησε στην 13η θέση της λίστας με τα Σπουδαιότερα Τραγούδια της δεκαετίας, ενώ το 2010, το ίδιο έντυπο, τοποθέτησε το τραγούδι στην 448η θέση ανάμεσα στα "500 Σπουδαιότερα Τραγούδια όλων των εποχών".
Κίλιαν Μέρφι

Ο Κίλιαν Μέρφι ("Cillian Murphy", 25 Μαΐου 1976) είναι Ιρλανδός ηθοποιός.

Έχει συνεργαστεί με σκηνοθέτες όπως ο Ντάνι Μπόιλ, ο Κεν Λόουτς, ο Ρον Χάουαρντ και ο Κρίστοφερ Νόλαν.

Έχει προταθεί για Χρυσή Σφαίρα Α' Ανδρικού Ρόλου σε κωμωδία ή μιούζικαλ για την ταινία "Ζωή σε ανάποδη τροχιά". Το 2006 έπαιξε στην ταινία "Ο άνεμος χορεύει το κριθάρι" και προτάθηκε για το βραβείο BAFTA ανερχόμενου αστεριού. Επιπλέον, για τις παραπάνω ταινίες έχει προταθεί στα Ευρωπαϊκά Βραβεία Κινηματογράφου για το βραβείο καλύτερου ηθοποιού. 

Από το 2013 πρωταγωνιστεί στην τηλεοπτική σειρά "Peaky Blinders" ερμηνεύοντας τον ρόλο του Τόμας Σέλμπι.
Κλιφ Λέβινγκστον

Ο Κλιφ Λέβινγκστον ("Cliff Levingston", γεννημένος στις 4 Ιανουαρίου του 1961) είναι Αμερικανός πρώην καλαθοσφαιριστής που έπαιξε στο ΝΒΑ. Ο Λέβινγκστον πρωταγωνίστησε στο "Wichita State University", πριν επιλεχθεί από τους Ντιτρόιτ Πίστονς στο ντραφτ του 1982. Μετά από δύο σεζόν με τους Ντιτρόιτ Πίστονς, πήρε μεταγραφή στους Ατλάντα Χοκς, στους οποίους θα διανύσει τα καλύτερα χρόνια της καριέρας του.

Μετά από έξι σεζόν με τα "Γεράκια", ο Λέβινγκστον εντάχθηκε στους Σικάγο Μπουλς, με τους οποίους κατέκτησε δύο δαχτυλίδια πρωταθλητή το 1991 και το 1992. Από το 1992 έως το 1994 έπαιξε για τον ΠΑΟΚ, στο ελληνικό Πρωτάθλημα, καθώς επίσης και στο φάιναλ φορ της Ευρωλίγκας. Το 1994 επέστρεψε στην Αμερική και εντάχθηκε στους Ντένβερ Νάγκετς, ενώ αποσύρθηκε από το πρωτάθλημα το 1995 έχοντας συνολικά στην καριέρα του 5,888 πόντους, 4,307 ριμπάουντ, και 593 κοψίματα.

Το 2000, ο Λέβινγκστον ξεκίνησε την προπονητική του καριέρα ως βοηθός προπονητή στους Φορτ Γουέιν Φιούρι του CBA. Το 2001, υπηρέτησε ως βοηθός προπονητή στους Dodge City Legend του USBL. Το 2002, επέστρεψε στους Dodge City για να κάνει την πρώτη του θητεία ως πρώτος προπονητής τους,με αποτέλεσμα εκείνη τη χρονιά η ομάδα του να κερδίσει τον τίτλο και ο Λέβινγκστον να ονομαστεί Προπονητής της Χρονιάς στην κατηγορία.

Το 2003, καταδικάστηκε σε τέσσερις μήνες φυλάκιση ύστερα από την αποτυχία του να πληρώσει τη διατροφή του παιδιού του.

Από το 2003 έως το 2004, ο Λέβινγκστον υπηρέτησε ως βοηθός προπονητή στους Harlem Globetrotters. Το 2004 ήταν προπονητής της St. Louis Flight της ABA.
Carach Angren

Οι Carach Angren ( KAH-rahk" AHN-gren") είναι μια symphonic black metal μπάντα από την Ολλανδία, που σχηματίστηκε από δύο από τα τότε μέλη των συγκροτημάτων, τον Inger Indolia και τον Vaultage. Έχουν τρία σταθερά μέλη με, προηγουμένως, συχνές εμφανίσεις ενός βιολιστή. Το ύφος τους χαρακτηρίζεται από εμφανή χρήση ορχηστρικών μερών. Όλα τα στούντιο άλμπουμ είναι concept άλμπουμ με στίχους που βασίζονται σε ιστορίες για φαντάσματα και τη λαϊκή παράδοση, όπως ο "Ιπτάμενος Ολλανδός". Χαρακτηρίζουν το είδος της μουσικής τους διαφορετικό από τα άλλα symphonic black metal συγκροτήματα, καθώς προβάλλουν, συχνά, τραγούδια χρησιμοποιώντας διάφορες γλώσσες όπως τα γαλλικά, τα γερμανικά και τα ολλανδικά, αν και κάθε τραγούδι που χρησιμοποιούν έχει ως βάση την αγγλική γλώσσα και μπορεί να τη χρησιμοποιούν σε ορισμένα ρεφρέν ή τμήματα του τραγουδιού.

Το όνομά τους σημαίνει "Σιδερένια Σαγόνια" στην γλώσσα των Ξωτικών της Sindarin, και προέρχεται από το όνομα ενός οχυρωμένου περάσματος στη βορειοδυτική Mordor, από το βιβλίο του Τζ. Ρ. Ρ. Τόλκιν, "Ο Άρχοντας των Δαχτυλιδιών".
Ούιπεστ ΤΕ

Η Ούιπεστ ΤΕ (ουγγρικά: "Újpesti ΤΕ", UTE) είναι ουγγρικός πολυαθλητικός σύλλογος, με έδρα την πρωτεύουσα της Ουγγαρίας Βουδαπέστη, στη συνοικία Ούιπεστ (Νέα Πέστη). Ο σύλλογος, που ιδρύθηκε το 1885, καλλιεργεί αθλητικά τμήματα στα αθλήματα χόκεϊ επί πάγου, υδατοσφαίριση, πετοσφαίριση, στίβο, πάλη, πάλη λάσπης, τζούντο, σπριντ κανό/καγιάκ, καράτε, πυγμαχία, μοντέρνο πένταθλο, σκοποβολή, γυμναστική, τρίαθλο, κολύμβηση, ξιφασκία. Υπάρχει ακόμη και ένα τμήμα ψυχαγωγίας καθώς επίσης και ένα τμήμα για τους οπαδούς του συλλόγου που ονομάζεται "Κύκλος των φίλων" (baráti KOR). Η ποδοσφαιρική ομάδα Ούιπεστ ΦΚ αποτελεί επίσης μέρος του ευρύτερου συλλόγου Ούιπεστ ΤΕ.